Täna, aasta viimasel päeval, oleks vast sobilik teha väike kokkuvõte möödunud aastast.  Meie pere jaoks oli aasta rahulik. Pereliikmed olid terved,  suhted peresiseselt head.  Vanem poeg lõpetas gümnaasiumi ja sai ülikoolis sisse soovitud erialale.  Noorem poeg käis küll aasta esimestel päevadel uuesti põlveopil, aga tundub, et seekord sai jala korda ja alates suvest on ta jälle väljakul tagasi.  Krissul on pöörasem aeg ehk möödas, igatahes ma väga loodan seda. See aasta on olnud igatahes rahulikum ja ka koolist pole kaebusi tulnud.  Kersi on küll vana, aga tundub, et tema tervis on kah enam-vähem ok.  Vanemate ja venna perega on  vähe probleeme, aga loodetavasti need kah lahenevad uuel aastal.  Sain ristiemaks Deale, mis tähendab ka pisikest vastutust :)  Tööd meil on. Nii, et peresiseselt oli hea aasta.      Praya de Rocha öine vaade.    Sai korduvalt käidud naaberriikides (Lätis, Rootsis, Soomes)  kevadvaheajal Brüsselis  suvel Protugalis ja korraks ka Hispaaniasse põigatud.      Kristin varakevadet nautimas Belgias.    Beebiuudiseid on sel aastal tulnud tuttavatelt mitmeid ja loodevasti  tuleb ka järgmisel aastal, kahed tuttavad abiellusid.  Oli palju toredaid sündmusi, samas möödus see aasta väga rahulikult ja stabiilselt.  Majandusest laiemas plaanis ja maailmasündmustest ma siin kirjutama ei hakka. :)    Head vana-aasta lõppu ja rahulikku uut aastat kõigile!